## La línia 5 de TRAM d’Alacant modificarà el cap de setmana el seu servici per la celebració del Campionat Autonòmic de Triatló

*** La connexió entre Porta del Mar i Sangueta quedarà interrompuda entre les 5:00 i les 14:00 hores del dissabte i entre les 5:00 i les 17:00 hores del diumenge
* La prova discorre en part en paral·lel a la platja del Postiguet d’Alacant**

La línia 5 del TRAM d’Alacant (Porta de la Mar-Plaza de La Coruña) modificarà el seu servici habitual el pròxim cap de setmana amb motiu de la celebració del Campionat Autonòmic de Triatló de Distància Olímpica.

Esta prova discorre en part per la platja del Postiguet, per la qual cosa l’Ajuntament d’Alacant ha sol·licitat a Ferrocarrils de la Generalitat Valenciana (FGV) que interrompa, entre les parades de Sangueta i Porta del Mar, el servici d’esta línia durant diverses hores.

En concret, el dissabte dia 14, la circulació del tramvia quedarà suspesa entre les 5:00 i les 14:00 hores, mentres que el diumenge dia 15 farà el seu entre les 5:00 i les 17:00 hores.

A conseqüència d’esta interrupció, les parades de La Marina i Porta del Mar no estaran habilitades fins a la finalització de la prova. La resta de parades d’esta línia, així com el conjunt de línies del TRAM d’Alacant, funcionaran al llarg de les dos jornades amb total normalitat.

Per a més informació les persones usuàries poden consultar en el telèfon gratuït 900 720472, en la [web](http://www.tramalacant.es/) i en l’*app* oficial de TRAM d’Alacant.

Fecha: 16/05/2024